martingale-systemet
Martingale-systemet, system til brug i roulettespil. Systemet spilles på roulettens lige chancer, rød-sort, lige-ulige. Hvis man taber, fordobler man indsatsen i næste spil; vinder man, begynder man forfra med laveste indsats.
I teorien er systemet ufejlbarligt, men ved mange tab i træk bliver indsatsen så stor, at spilleren ikke har råd til den, eller den vokser over kasinoets tilladte maksimumindsats.